परिवहन विभाग का बजट बढ़ाए प्रदेश सरकार : धनखड़
रोहतक | रोडवेजकर्मचारी यूनियन प्रदेश कार्यकारिणी की बैठक शनिवार को यूनियन मुख्यालय में प्रदेशाध्यक्ष वीरेंद्र सिंह धनखड़ की अध्यक्षता में हुई। इसमें सर्वसम्मति से निर्णय लिया गया कि जल्द ही यूनियन का एक प्रतिनिधिमंडल रोडवेज विभाग की समस्याओं को लेकर परिवहन मंत्री से मिलकर मांगपत्र सौंपेगा।
प्रदेशाध्यक्ष ने राज्य की जनता की मूलभूत सुविधाओं में से प्रमुख राज्य परिवहन के बेड़े में नई गाड़ियां बढ़ाने के लिए आम बजट में बढ़ोतरी का प्रावधान करने की सरकार से मांग की तथा प्रदेश सरकार द्वारा नई परिवहन नीति को रद्द करने की भी मांग की। धनखड़ ने कहा कि वर्तमान में बढ़ती आबादी को मद्देनजर आज रोडवेज विभाग में दस हजार बसों की आवश्यकता है। यदि एक गाड़ी पर छह कर्मचारियों की नियुक्त होगी, जिससे हजारों बेरोजगारों को रोजगार मिलेगा तथा साथ ही सरकारी खजाने में इजाफा होगा। उन्होंने सरकार से निजीकरण तुरंत रोकने अवैध चल रही बसों पर शिकंजा कसने की भी मांग की। बैठक में यूनियन के प्रदेश संरक्षक दलबीर नेहरा, दीपक बल्हारा, शमशेर सिंह, रणबीर शर्मा, जयभगवान बढाला, फूल कुमार तथा जयचंद सैनी मौजूद रहे।
रोहतक. हरियाणारोडवेज कर्मचारी यूनियन के पदाधिकारी बैठक करते हुए।
awa_Deva hin_Deva hin_Deva awa_Deva